*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*223. számú előterjesztés*

Bátaszék Város Önkormányzat Képviselő-testületének 2018. szeptember 26.-án

16,00 órakor megtartandó ülésére

*Külterületi utak karbantartásához kivitelező kiválasztása*

|  |
| --- |
| **Előterjesztő:** Dr. Bozsolik Róbert polgármester  **Készítette:** Bozsolik Zoltán mb. városüzemeltetési irodavezető  **Törvényességi ellenőrzést végezte:** Kondriczné dr. Varga Erzsébet  jegyző  **Tárgyalja:**  PG Bizottság 2018.09.25. |

***Tisztelt Képviselő-testület!***

I.

A Gazdafórumon történt egyeztetés szerint a rendelkezésre álló összeget részben a Vörösmarty utca végétől kezdődő és a tehéntelepig vezető út kátyúzására, a másik részét a Zentai út és a Kakas-tanya közötti útszakasz javítására kell felhasználni.

Az elhangzottaknak megfelelően a Vörösmarty utca végétől kezdődő 0554/2 hrsz. önkormányzati tulajdonú út kátyúzási munkáira kértünk ajánlatot.

Az ajánlatkérési eljárásban 3 vállalkozónak került megküldésre az ajánlatkérő dokumentum:

Soltút Kft. (6320 Solt, Kecskeméti út 34.)

Baranya Aszfalt Kft. (7754 Bóly, Ipari Park III. utca 8.)

KÉSZ Kft. (7140 Bátaszék, Bonyhádi u. 28.)

Az ajánlattételi határidő lejártáig egy ajánlattevő benyújtotta be ajánlatát. Az ajánlat formai és tartalmi szempontok szerinti érékelését az 1.sz. melléklet tartalmazza.

Az ajánlattevők árajánlataikban az alábbi ellenszolgáltatásokat ajánlották meg.

1./ KÉSZ Kft. (7140 Bátaszék, Bonyhádi u. 28.) bruttó 1.439.438,-Ft

Rendelkezésre álló forrás: 1.475.500,-Ft.

II.

Bátaszék Város Önkormányzatának tulajdonában álló külterületi utak használatáról, fenntartásáról, karbantartásáról, az utak fenntartási költségeinek viseléséről, az útkarbantartási alap felhasználásáról szóló megállapodások aláírására és a benne foglalt útfenntartási költség hozzájárulás megfizetésére tett ígérvények alapján további 1,0,-mFt befizetése várható a használók részéről.

A külterületi utak további karbantartása indokolt (Zentai út és a Kakas-tanya közötti útszakasz), célszerű a befizetett összegig munkákat megrendelni. A burkolatépítési munkák technológiája időjárás függő. Az őszi és téli időjárás közelsége és a rendelkezésre álló rövid időtartam miatt javasoljuk, hogy a beérkezett ajánlatok közül a polgármester válassza ki a nyertes ajánlatot a Bátaszék Város Önkormányzata Beszerzései Lebonyolításának Szabályzata 10. h) pontja szerint, a Képviselő-testület felhatalmazása alapján.

Fentiek alapján javasoljuk az alábbi határozati javaslatok elfogadását.

***1.sz. H a t á r o z a t i j a v a s l a t :***

**Külterületi út kátyúzására**

Bátaszék Város Önkormányzatának Képviselő-testülete;

1. a 0554/2 hrsz. külterületi út kátyúzási munkái elvégzésével a legalacsonyabb ajánlati árat tevő KÉSZ Kft.-t (7140 Bátaszék, Bonyhádi u. 28.) bízza meg,
2. a feladat ellátásához szükséges bruttó 1.439.438.- Ft díj kifizetését az önkormányzat 2018. évi költségvetés dologi kiadásain belül elkülönített „külterületi utak karbantartására” létrehozott keretének terhére biztosítja,
3. felhatalmazza a város polgármesterét a feladat ellátására vonatkozó szerződés aláírására.

*Határidő:* 2018. október 20.

*Felelős*: Dr. Bozsolik Róbert polgármester

(szerződés aláírásáért)

*Határozatról értesül*: KÉSZ Kft.

Bátaszéki KÖH városüz. iroda

Bátaszéki KÖH pénzügyi iroda

irattár

***2.sz. H a t á r o z a t i j a v a s l a t :***

**Felhatalmazás nyertes ajánlattevő kiválasztására**

Bátaszék Város Önkormányzatának Képviselő-testülete;

1. felhatalmazza a város polgármesterét, hogy a külterületi közutak karbantartására - Zentai út és a Kakas-tanya közötti útszakasz - vonatkozóan válassza ki a nyertes ajánlatot a rendelkezésre álló fedezetre figyelemmel,
2. felhatalmazza a város polgármesterét a feladat ellátására vonatkozó szerződés aláírására.

*Határidő:* 2018. október 31.

*Felelős*: Dr. Bozsolik Róbert polgármester

*Határozatról értesül*:

Bátaszéki KÖH városüz. iroda

Bátaszéki KÖH pénzügyi iroda

irattár